Monialis

Monialis  sive nonna Edwin Habel: Mittellateinisches Glossar, Paderborn 2008, ISBN 978.3.8252-1551-4, p. 255 est sodalis feminea ordinis Christiani vel Buddhistici.

 Nomen 
Cum religiosi initio voce monachi appellati sint, forma feminea monacha numquam generaliter in usu erat. Vox ab Augustino, Gregorio Magno, et Gregorio Turonensi adhibita est (et adhuc lingua Italiana forma monaca vivit), sed verbum Latinum multo usitatius est monialis, deductum a sanctimonalis, feminam Deo dedicatam designans.

Sunt etiam aliae voces feminam consecratam valentes:
 Vox nonna origine Aegyptiaca esse videtur (cf. Anglice nun, Theodisce Nonne)
 soror: Appellatio pro sodalibus femineis cuiuslibet vitae consecratae generis in usu, plerumque autem pro iis, quae operibus externis deditae "vitam activam" agunt, cum monachae sive nonnae clausura papali a mundo seclusae sint, ut "vitae contemplativae" navent.
 soror monialis, virgo monialis: idem ac monialis valet
 (soror) inclusa, (soror) reclusa: Monacha, quae libero arbitrio in inclusorium sive reclusorium clavibus vel parietibus includi iussit, deinde sola fenestra cum externis coniuncta, ut perfectius vitam contemplativam ageret.

 Monachus
 Religiosus
 Ordo religiosus
 Vita monastica

 Nexus externi 
 Vox Nonnen, in: Kleine Enzyklopädie des deutschen Mittelalters (status die 4 Dec. 2010)
 Constitutio apostolica "Sponsa Christi", 1950
 Decretum de accomodata renovatione vitae religiosae "Perfectae caritatis", AAS 58 (1966) 702-712
Notae

Categoria:Ascesis
Categoria:Modi vitae
Categoria:Munera in Ecclesia